31984R1555
L 150/4
JURNALUL OFÍCIAL AL UNIUNII EUROPENE
REGULAMENTUL (CEE) NR. 1555/84 AL CONSILIULUI
din 4 iunie 1984
de modificare a Regulamentului (CEE) nr. 3671/81 privind importul în Comunitate al anumitor produse agricole originare din Turcia
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene, în special articolul 113,
având în vedere propunerea Comisiei,
întrucât Regulamentul (CEE) nr. 3671/81 (1) prevede că, în cazul în care, în temeiul articolelor 25 și 25a din Regulamentul (CEE) nr. 1035/72 (2), Comisia instituie o taxă compensatorie la importul anumitor fructe și legume originare din Turcia, aceasta restabilește, în același timp, dreptul vamal pentru produsele în cauză la nivelul anterior datei de 1 ianuarie 1981;
întrucât aplicarea dispoziției menționate anterior poate conduce la un drept vamal, impus Turciei, pentru anumite produse, mai mare decât cea asupra căreia s-a convenit, începând cu 1 ianuarie 1981, pentru toate țările terțe furnizoare care nu beneficiază de un regim special la importul în Comunitate;
întrucât, prin urmare, este necesar să se modifice articolul 1 din Regulamentul (CEE) nr. 3671/81; întrucât este necesar, de altfel, să se ia în considerare regimul aplicabil la 31 decembrie 1980 importurilor originare din Turcia în temeiul Acordului de asociere,
ADOPTĂ PREZENTUL REGULAMENT:
Articolul 1
Articolul 1 din Regulamentul (CEE) nr. 3671/81 se înlocuiește cu următorul text:
„Articolul 1
Atunci când, în temeiul articolelor 25 și 25a din Regulamentul (CEE) nr. 1035/72, Comisia instituie o taxă compensatorie la importul anumitor fructe și legume originare din Turcia, aceasta restabilește în același timp:
-
pentru produsele originare din Turcia care nu beneficiau la 31 decembrie 1980 de o preferință tarifară în temeiul regimului prevăzut de acordul de asociere, dreptul aplicabil țărilor terțe care beneficiază de clauza națiunii celei mai favorizate;
-
pentru produsele originare din Turcia care beneficiază de un regim special în temeiul acordului de asociere, dreptul din Tariful Vamal Comun aplicabil în prezent țărilor care beneficiază de clauza națiunii celei mai favorizate, redusă în conformitate cu dispozițiile regimului preferențial în vigoare la 31 decembrie 1980.”
Articolul 2
Prezentul regulament intră în vigoare la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Luxemburg, 4 iunie 1984.